Ալյոնա Բաբենկո

Ալյոնա Օլեգովնա Բաբենկո (ռուս.՝ Алёна Олеговна Бабенко, ի ծնե՝ Ելենա Օլեգովնա Բարանովա (ռուս.՝ Елена Олеговна Баранова, մարտի 31, 1972(1972-03-31), Կեմերովո, ՌԽՖՍՀ, ԽՍՀՄ), ռուս դերասանուհի, Ռուսաստանի Դաշնության վաստակավոր արտիստուհի (2013):


== Կենսագրություն ==
Ելենա Բարանովան ծնվել է 1972 թվականի մարտի 31-ին Կեմերովոյում։ Մայրը աշխատել է որպես դաշնամուրի դասատու, հայրը կրթությամ ինժեներ է եղել։ Ելենա Բարանովան մանկության տարիներին մասնակցել է տարբեր խմբակների, հաճախել երաժշտական դպրոց։ Մասնակցել է տարբեր միջոցառումների, երգել է երգչախմբում ու վոկալ-գործիքային անսամբլում։ Երազել է դառնալ բալետի պարուհի։ Եղել է ֆրանսիացի երգչուհի Էդիթ Պիաֆի երկրպագուհին։
Ելենա Բարանովան 1988 թվականին ավարտել է դպրոցն ու ընդունվել Տոմսկի պետական համալսարանի կիրառական մաթեմատիկայի ու կիբեռնետիկայի ֆակուլտետ։
Առաջին կուրսում սովորելու ժամանակ նա, կարդալով հայտարարությունը, գնացել է Էստրադային մանրապատումների ուսանողական թատրոն «Էստուս»։ Տարվելով ինքնագործունեությամբ՝ առաջին կուրսն ավարտելուց հետո փորձել է ընդունվել Մոսկվայի Ա. Չեխովի անվան գեղարվեստական թատրոն՝ Օլեգ Տաբակովի կուրս, սակայն չի հաջողվում։ Հինգերորդ կուրսում նա ծանոթացել է Վիտալի Բաբենկոյի հետ, ով Մոսկվայում հայտնի կինոռեժիսոր էր։ Թողնելով համալսարանը՝ Ալյոնան տեղափոխվել է Մոսկվա։ Շուտով նա ամուսնացել է Վիտալի Բաբենկոյի հետ, և ծնվել է նրանց որդին՝ Նիկիտան։ Մի որոշ ժամանակ Ալյոնա Բաբենկոն զբաղվել է տնային տնտեսությամբ ու մեծացրել որդուն։ 2000 թվականին նա ավարտել է Գերասիմովի անվան կինեմատոգրաֆիայի ինստիտուտը (կուրսի ղեկավար՝ Անատոլի Ռոմաշին)։
Դեռ ինստիտուտում սովորելու տարիներին Ալյոնա Բաբենկոն նկարահանվել է «Կամենսկայա» սերիալի մի քանի էպիզոդներում։ Այնուհետև ոչ մեծ դերեր է ստացել «Մամուկա» և «Կղզի առանց սիրո» սերիալներում, «Արծաթե հարսանիք» ֆիլմում։ Դերասանուհուն մեծ ճանաչում է բերել Պավել Չուխրայի «Վարորդ Վերայի համար» (ռուս.՝ «Водитель для Веры», 2004) ֆիլմը։ Այդ դերի համար նրան հրավիրել էին ռեժիսորի ասիստենտները, ովքեր ճանաչում էին դերասանուհուն։ 2004 թվականին ֆիլմը մեծ հաջողություն է ունեցել «Կինատավր» փառատոնում։


=== Հասարակական դիրքորոշում ===
2014 թվականի մարտի 11-ին ստորագրել է Ռուսաստանի Դաշնության մշակույթի գործիչների գրությունն ի պաշտպանություն Ուկրաինայում ու Ղրիմում ՌԴ նախագահ Վլադիմիր Պուտինի վարած քաղաքականության։


== Ընտանիք ==
Առաջին ամուսինը - Վիտալի Բաբենկո, կինոռեժիսոր,
Որդին՝ Նիկիտա,
Երկրորդ ամուսինը՝ Էդուարդ Սուբոչ, լեռնադահուկային սպորտի վարպետ, գործարար։


== Ճանաչում և մրցանակներ ==
2004 - Ռուսաստանի կինեմատոգրաֆիական գիտությունների ակադեմիայի մրցանակ «Ոսկե արծիվ» կնոջ լավագույն դերը կինոյում անվանակարգում Պավել Չուխրայի «Վարորդ Վերայի համար» ֆիլմում կատարած դերակատարման համար
2004 - Օլֆյորում տեղի ունեցած ռուսական կինոյի փառատոնի մրցանակ կնոջ լավագույն դերակատարման համար անվանակարգում «Վարորդ Վերայի համար» ֆիլմում կատարած դերակատարման համար
2004 - Մինսկի «Лістапад» միջազգային կինոփառատոնի մրցանակ կնոջ լավագույն դերակատարման համար
2005 - «Նիկա» մրցանակ «Տարվա հայտնություն» անվանակարգում «Վարորդ Վերայի համար» ֆիլմում կատարած դերակատարման համար
2007 - «Созвездие» փառատոնի գլխավոր մրցանակ «Կնոջ լավագույն դերը կինոյում» «Սատանայի անիվ» ֆիլմում կատարած դերակատարման համար
2008 - MTV Ռուսաստանի-ի մրցանակ կնոջ լավագույն դերակատարման համար («Ինդի» ֆիլմ)
2013 - Ռուսաստանի Դաշնության վաստակավոր արտիստ
2014 - Գդինյայի լեհական կինոյի փառատոնի մրցանակ երկրորդ պլանի կնոջ լավագույն դերակատարման համար (ֆիլմ «Լուսանկարիչ»)


== Արվեստ ==
2008 թվականից Ալյոնա Բաբենկոն Մոսկվայի «Սովրեմեննիկ» թատրոնի դերասանուհի է։


=== Դերերը թատրոնում ===
«Սովրեմեննիկ»2008 - «Երեք քույր», Անտոն Չեխով, ռեժիսոր՝ Գալինա Վոլչեկ - Մաշա
2009 - «Կոտորածի աստվածը», Յասմին Ռեզա, ռեժիսոր՝ Սերգեյ Պուսկեպալիս - Աննետ Ռեյ
2011 - «Պիգմալիոն», Բեռնարդ Շոու, ռեժիսոր՝ Գալինա Վոլչեկ - Էլիզա Դուլիթլ
2011 - «Կանանց ժամանակը», Ելենա Չիժովա, ռեժիսոր՝ Եգոր Պերեգուդով - Անտոնինա, Սյուզաննա-Սոֆյա
2011 - «Թշնամիներ։ Սիրո պատմություն», Իսահակ Բաշևիս-Զինգեր, ռեժիսոր՝ Եվգենի Արյե - Յադվիգա
2012 - «Աշնանային սոնետ», Ինգմար Բերգման, ռեժիսոր՝ Եկատերինա Պոլովցևա - Եվա


=== Ֆիլմագրություն ===


=== Հեռուստատեսություն ===
2008 թվականի աշնանը Ալյոնա Բաբենկոն մասնակցել է Իլյա Ավերբուխի «Սառցե դարաշրջան-2» հեռուստանախագծին։ Նրա զույգը եղել է Ռոման Կոստոմարովը։
2009 թվականի գարնանը Ալյոնա Բաբենկոն մասնակցել է «Սառցե դարաշրջան։ Գլոբալ տաքացում» հեռուստանախագծին։
2009 թվականի աշնանը Ալյոնա Բաբենկոն մասնակցել է «Սառցե դարաշրջան-3» հեռուստանախագծին Ալեքսեյ Տիխոնովի հետ։ Նրանց զույգն զբաղեցրել է երրորդ տեղը։


== Այլ ==
Մասնակցել է «Նվիրիր կյանք» բարեգործական նախագծին։


== Ծանոթագրություններ ==


== Արտաքին հղումներ ==
Ալյոնա Բաբենկոն (անգլ.) Internet Movie Database կայքում